**Bronz v súťaži Rodinná firma roka patrí spoločnosti QI GROUP**

Spoločnosť QI GROUP a. s., ktorá vyvíja informačný systém QI, bodovala v prvej polovici novembra **v celorepublikovej súťaži *Rodinná firma roka AMSP ČR*** **a získala 3. miesto** v kategórii *Malá firma*. Rovnaký post obhájila po druhý krát, v roku 2020 totiž obsadila taktiež bronzovú priečku.

Galavečerom s vyhlásením výsledkov sa tak zavŕšil prestížny projekt, ktorý už trinásť rokov usporadúva *Asociácia malých a stredných podnikov a živnostníkov ČR*. Záštitu nad akciou prevzal napríklad prezident republiky Petr Pavel alebo predseda Senátu Parlamentu ČR Miloš Vystrčil. Ocenenie za QI GROUP preberal spoluzakladateľ spoločnosti Jiří Melzer st.: „Zameranie súťaže na podniky s rodinnou štruktúrou presne zodpovedá nastaveniu našej spoločnosti. Podnikania a práce vo firme sa zúčastňujú syn, dcéra aj manželka. Firmu ale robia všetci zamestnanci. Preto ma teší, že interne u nás prevažujú neformálne a takmer rodinné vzťahy medzi väčšinou kolegov.“

Ocenenie udeľuje pravidelne odborná porota zložená z usporiadateľov, partnerov a zástupcov ďalších inštitúcií. Vyhodnotenie prebieha na základe rôznych kritérií: zohľadňuje ekonomické ukazovatele, ale aj zapojenie vo sfére spoločenskej zodpovednosti, prispenia k zamestnanosti v regióne aj rodinné väzby vo firme.

Informační systém QI bol uvedený na trh v roku 2000 a v súčasnej dobe s ním každodenne pracuje viac ako 50 000 užívateľov.